Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 942

g) indokolt esetben a törések elõtti szivárgás-jelzõ rendszer kiépítése. 4.016. A biztonsági rendszerek, rendszerelemek esetében a tervezésnél az összes terhelést és lehetséges összes kombinációikat azok elõfordulási gyakoriságával együtt kell figyelembe venni a terv és az üzemi körülmények, tesztek és a tervezési üzemzavarok elemzésekor. 4.017. Belsõ vagy külsõ feltételezett kezdeti esemény, illetve ezekbõl következõ meghibásodás nem okozhatja azon biztonsági rendszer, rendszerelem mûködésképtelenségét, amelyet éppen az adott események elhárítására terveztek. 4.018. A biztonsági rendszereket, rendszerelemeket fizikailag el kell egymástól különíteni, és nem lehetnek közös elemeik vagy szolgáltatásaik. 4.019. A biztonsági rendszerek, rendszerelemek, illetve azok segédrendszerei olyan kialakításúak legyenek, hogy a lehetõ legnagyobb mértékben védettek legyenek a belsõ és külsõ veszélyek hatásaitól, beleértve a meghibásodott biztonsági rendszerek, rendszerelemek közötti kölcsönhatásokat (pl. repülõ tárgyak, törött csõvég csapódása, kiömlõ folyadék okozta dinamikus hatások, elárasztás) is. 4.020. Biztosítani kell az egyes egységekkel szemben támasztott megbízhatósági követelmények súlyának megfelelõen a biztonsági rendszerek, rendszerelemek, üzem közbeni vagy az atomerõmû élete során rendszeres idõszakonkénti ellenõrzését, funkciópróbáját. Az ellenõrzés és funkciópróbák mélységét, periodicitását, idõtartamát elemzésekkel kell igazolni. Amennyiben ez bizonyos körülmények miatt nem biztosítható, akkor vagy további tervezési megoldásokat kell alkalmazni, vagy igazolni kell, hogy a megfelelõ ideig tartó mûködõképesség ilyen intézkedések nélkül fenntartható. 4.021. Biztosítani kell, hogy tervezési üzemzavari helyzetek során bekövetkezõ automatikus védelmi mûködések lefutásába, és a biztonságos állapot megváltoztatásába a kezelõszemélyzet ne tudjon beavatkozni mindaddig, míg a védelmi indítási feltételek fennállnak, illetve legalább annyi ideig, ami az elemzések szerint elegendõ a részletes tájékozódáshoz, valamint a védelmi algoritmus végrehajtódjék abban az esetben is, ha közben a védelmi mûködést kiváltó jel megszûnt. A tervezésnek biztosítania kell továbbá, hogy az üzemviteli személyzet kezdeményezhesse biztonsági funkció végrehajtását, a szükséges intézkedések megtételét, és legyen olyan mértékû és mennyiségû információja a folyamatokról, hogy a kialakult helyzetet mindenkor megfelelõen tudja értékelni, és lehetõségéhez mérten a szükséges intézkedéseket meg tudja tenni. 4.2. ATOMERÕMÛVI NYOMÁSTARTÓ RENDSZEREK, RENDSZERELEMEK 4.022. A nyomástartó csõvezetékek, edények tervezésére vonatkozó követelményeket, szabványokat az adott rendszer, rendszerelem biztonsági osztályával összhangban kell alkalmazni. 4.023. A nyomástartó rendszereket, rendszerelemeket olyan módon kell tervezni, hogy

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes